บาทเปิด 36.26/28 แข็งค่า
เงินบาทเปิด 36.26/28 แข็งค่า แต่แนวโน้มยังอ่อนค่า หลังชัดเจนเฟดขึ้นดอกเบี้ยในปีนี้
25 ก.ย. 2558

เงินบาทเปิด 36.26/28 แข็งค่า แต่แนวโน้มยังอ่อนค่า หลังชัดเจนเฟดขึ้นดอกเบี้ยในปีนี้
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 36.26/28 บาท/ดอลลาร์ แข็งค่าขึ้นจากช่วงเย็นวานนี้ที่เปิดตลาดที่ระดับ 36.30/34 บาท/ดอลลาร์
วันนี้เงินบาทเปิดตลาดกลับมาแข็งค่าขึ้นจากเมื่อวาน อย่างไรก็ดี เงินบาทยังมีแนวโน้มอ่อนค่าต่อเนื่อง เพราะสกุลเงินอื่นๆ ในภูมิภาคยังคงเป็นไปในทิศทางที่อ่อนค่า หลังจากที่เมื่อคืนนี้ นางเจนเน็ต เยลเลน ประธานธนาคารกลางสหรัฐ(เฟด) ส่งสัญญาณว่าเฟดจะปรับขึ้นอัตราดอกเบี้ยภายในปีนี้
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 36.20-36.40 บาท/ดอลลาร์